Kuća letećih bodeža
<s>Kuća letećih bodeža je kineski wuxia film iz 2004. godine u režiji Zhanga Yimoua.</s><s>Razlikuje se od drugih wuxia filmova u tome, što je veća pažnja posvećena ljubavnoj priči, nego borilačkim vještinama.</s>

<s>U filmu ima puno raskošnih scena.</s><s>Korištenje jakih boja, potpis je redatelja Zhanga Yimoua, koji se prije ovoga filma proslavio filmovima "Tigar i zmaj" i "Heroj".</s><s>Nekoliko scena u šumi bambusa u potpunosti ispunjavaju ekran sa zelenom bojom.</s><s>Pred kraj filma, scene borbe događaju se prilikom mećave.</s><s>Glumci krvavi od borbe uvelike se ističu na bijeloj snježnoj podlozi.</s><s>Kostimi, rekviziti i ukrasi gotovo su u potpunosti preuzeti sa srednjovjekovnih kineskih slika, dodavajući autentičnost izgledu filma.</s>

<s>Radnja</s>

<s>Za vrijeme vladavine kineske dinastije T'ang u 9. stoljeću, pobunjenici udruženi u tajnom društvu "Kuća letećih bodeža" bore se protiv pokvarene vlasti.</s><s>Glavna im je odlika velika vještina borbe s letećim bodežima.</s><s>Pripadnici carske vojske Jin i Leo nastoje razotkriti pobunjenike preko predivne slijepe plesačice Mei, za koju smatraju, da je kći ubijenog vođe Kuće letećih bodeža.</s><s>Mlad i okretan Jin dobiva zadatak zavesti Mei i saznati, gdje su drugi članovi tajnog društva.</s><s>Sebe uspoređuje s vjetrom (slobodan je, kreće se gdje hoće i ne ostavlja trag).</s><s>Opasna igra zavođenja dovest će do neočekivanih obrata, skrivenih tajni i dramatičnog završetka.</s><s>Jedna od glavnih tema filma je sukob između ljubavi i dužnosti.</s><s>Film obiluje borilačkim prizorima, koji su na visokoj estetskoj razini.</s><s>Kostimografija i scenografija vrlo su raskošne i vjerno dočaravaju Carsku Kinu.</s>

<s>Glavne uloge 
 Zhang Ziyi kao Mei
 Takeshi Kaneshiro kao Jin
 Andy Lau kao Leo
 Song Dandan kao Yee</s>

<s>Nagrade 
Film je osvojio brojne nagrade poput Evropske filmske nagrade 2004. godine.</s><s>Imao je nominaciju za Oscara 2005. u kategoriji najbolje fotografije, nominaciju za Zlatni globus 2005. u kategoriji najboljeg stranog filma, imao je i 9 nominacija BAFTE 2005. i bio je u službenoj selekciji filmskog festivala u Cannesu.</s>

<s>Vanjske veze</s>

<s>Kineski filmovi
Hongkonški filmovi
Akcije (filmovi)
Romantični filmovi
Wuxia filmovi
Authority control 2</s>

